ELOBELI TITRE YA EZIPELI
Bomoi ebandaki ndenge nini?
Okopesa eyano nini?
BOMOI EUTÁ NA ․․․․․.
EVOLISYO
BOZALISI
BATO mosusu bakoki koloba ete moto ya siansi akopona “evolisyo” mpe moto oyo asambelaka akopona “bozalisi.”
Kasi ezalaka ntango nyonso bongo te.
Rama Singh, profesɛrɛ moko ya biologie na iniversite McMaster na Canada, alobi boye: “Ezali kaka te bandimi mosusu ya mangomba nde baboyaka liteya ya evolisyo, kasi mpe ebele ya bato mosusu ya mayele.”
Tózwa ndakisa ya Gerard, profesɛrɛ moko oyo ayekolaka banyama mikemike (entomologiste), oyo bateyá ye evolisyo na iniversite. Alobi boye: “Na baekzamɛ, nazalaki kopesa biyano ndenge baprofesɛrɛ batángisaki biso, kasi ngai moko nazalaki kondima yango te.”
Mpo na nini ata bato mosusu ya siansi bazalaka na mokakatano ya kondima ete bomoi eutá na evolisyo? Mpo na kozwa eyano, tótalela mituna mibale oyo elekelaka bato mingi ya mayele: (1) Bomoi ebandá ndenge nini? (2) Ndenge nini bikelamu mosusu ya bomoi ebimá?
lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn